CELEX: 62017CN0413
Language: el
Date: 2017-07-10 00:00:00
Title: Υπόθεση C-413/17: Αίτηση προδικαστικής αποφάσεως την οποία υπέβαλε το Lietuvos Aukščiausiasis Teismas (Λιθουανία) στις 10 Ιουλίου 2017 — UAB «Roche Lietuva» κατά VšĮ Kauno Dainavos poliklinika

18.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 309/29
            
         Αίτηση προδικαστικής αποφάσεως την οποία υπέβαλε το Lietuvos Aukščiausiasis Teismas (Λιθουανία) στις 10 Ιουλίου 2017 — UAB «Roche Lietuva» κατά VšĮ Kauno Dainavos poliklinika
   (Υπόθεση C-413/17)
   (2017/C 309/39)
   Γλώσσα διαδικασίας: η λιθουανική
   
      Αιτούν δικαστήριο
   
   Lietuvos Aukščiausiasis Teismas
   
      Διάδικοι στην υπόθεση της κύριας δίκης
   
   
      Αναιρεσείουσα: UAB «Roche Lietuva»
   
      Αναιρεσίβλητη: VšĮ Kauno Dainavos poliklinika
   
      Προδικαστικό ερώτημα
   
   Πρέπει οι διατάξεις των άρθρων 2 και 23 και του παραρτήματος VI της οδηγίας 2004/18 (1) (από κοινού ή χωριστά, αλλά όχι αποκλειστικά και μόνον αυτές), να ερμηνευθούν υπό την έννοια ότι, όταν μια αναθέτουσα αρχή –νοσηλευτικό ίδρυμα– προτίθεται να αποκτήσει προμήθειες (ιατρικό διαγνωστικό εξοπλισμό και υλικό) ή συγκεκριμένα δικαιώματα επ’ αυτών, μέσω δημόσιας συμβάσεως, προκειμένου να είναι σε θέση να διενεργεί η ίδια εξετάσεις, η διακριτική της ευχέρεια περιλαμβάνει το δικαίωμά της να ορίζει στις τεχνικές προδιαγραφές, όσον αφορά τις εν λόγω προμήθειες, μόνον εκείνες τις απαιτήσεις που καθορίζουν τις ποιοτικές παραμέτρους των προς διενέργεια εξετάσεων, καθώς και τις επιδόσεις του εργαστηρίου εξετάσεων, και όχι εκείνες που περιγράφουν μεμονωμένα τα κατ’ ιδίαν χαρακτηριστικά που αφορούν τη λειτουργία (τεχνικά χαρακτηριστικά) και τη χρήση (λειτουργικά χαρακτηριστικά) του εξοπλισμού και/ή του υλικού, και ότι το περιεχόμενο αυτών των απαιτήσεων πρέπει να περιγράφεται χωριστά στις προδιαγραφές της εν λόγω διαδικασίας για τη σύναψη δημοσίων συμβάσεων;
   
      (1)  Οδηγία 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών (ΕΕ 2004, L 134, σ. 114).